# William Wyler

| William Wyler |
| --- |
| Biografske informacije |
| Rođenje | Willy Wyler (1902-jula-01)1. jula 1902. Mülhausen, Alsace, Njemačko Carstvo (današnji Mulhouse, Haut-Rhin, Francuska) |
| Smrt | 27. jula 1981. (dob: 79) Los Angeles |
| Nacionalnost | američka, švicarska |
| Supružnik | Margaret Sullavan (1934–1936; razvod) Margaret Tallichet (1938–1981; njegova smrt; 5 djece) |
| Profesionalne informacije |
| Zanimanje | filmski režiser i producent |
| Opus |
| Djelatni period | 1925–1970 |
| Znamenita djela |
| *Mrs. Miniver* *The Best Years of Our Lives* *Roman Holiday* *Ben-Hur* |

**William Wyler** (1. srpnja 1902.g. –27. srpnja, 1981.g.) filmski redatelj, dobitnik Oscara. U svijetu filma bio je poznat po tome što je zahtjevao desetke ponovnih snimanja za svaki kadar u svojim filmovima i po tome što je zahtjevao potupnu kontrolu nad pričom, lokacijama i ekipom svake produkcije. Njegova pažnja za detalje i točnost
isplatila mu se velikom popularnošću i uspjehom kod filmskih kritičara.
Rođen je u Mulhausenu, pokrajina Elsass, koji je u vrijeme njegova rođenja bila dio Njemačke, a danas pripada Francuskoj, pokrajini Alsace departman Haut-Rhin. Umro u Los Angelesu, California,SAD.

## Karijera

Wyler je rođen kao Willi Weiller u židovskoj obitelji. Bio je rođak, po majčinoj strani, Carla Laemmlea, osnivača studija Universal Pictures. Uspješno je iskoristio obiteljske veze i postao 1925.g. najmlađi redatelj u Universalu. Uskoro se je dokazao kao uspješan majstor i u ranim tridesetima postao jedan od najvrijednijih Universalovih redatelja, režirajući dobre filmove kao što su "The Love Trap", "Hell's Heroes" i "Tom Brown of Culver".

Kasnije se udružio s Samuelom Goldwynom i režirao kvalitetne filmove kao što su "These Three", "Come and Get It", "Dodsworth", "Dead End", "Jezebel", "Wuthering Heights", "The Letter", "The Westerner", i "The Little Foxes".

Između 1942.g. i 1945.g. služio je u Američkom zrakoplovstvu i režirao dokumetarac "Memphis Belle: A Story of a Flying Fortress". Režirao je i dva ključna filma koja su prva dočarala raspoloženje nacije kada se spremala za rat i četiri godine kasnije, nacije koja se spremala za mir. *Gđa. Miniver* priča o engleskoj obitelji srednje klase koja se prilagođava na rat u Europi pomogla je američku publiku pridobiti na stranu Britanaca i pripremiti za život u ratnim prilikama. "Najbolje godine naših života" priča o tri ratna veterana koja se vraćaju kući i prilagođavaju se na civilni život, dramatizira problem ratnih veterana, kako bi ih lakše razumjeli oni koji su ostali u domovini. Wyler je dobio nagradu Oscar za najboljeg redatelja za oba filma (oba filma su osvojili i nagradu Oscar za najbolji film).

U vrijeme 1950ih i 1960ih, Wyler je režiro nekolicinu kritički vrlo dobro primljenih filmova od kojih su najpoznatiji: "Roman Holiday" (1953.g.) koji je predstavio Audrey Hepburn američkoj publici i zaradio glumici njen prvi Oscar, zatim "The Heiress" koji je privredio drugi Oscar Oliviji de Havilland, te "Ben-Hur" (1959.g.) koji je zaradio 11 Oscara (što je još uspjelo jedino filmovima " Titanic" 1997.g. i "Gospodar prstenova: Povratak kralja" 2003.g.).

1965.g. dobio je Irving Thalberg nagradu za životno djelo. Jedanaest godina kasnije dobio je nagradu Američkog Filmskog Instituta za životno djelo. Uz svoje Oscare za najbolji film i za najboljeg redatelja, deset Wylerovih filmova dobilo je nominacije za najboljeg redatelja. Čak 38 glumaca iz njegovih filmova nominirano je za Oscara.

24. srpnja, 1981.g. Wyler je dao intervju svojoj kčerki Catharine Wyler za PBSov dokumentarac "Directed by William Wyler". Tri dana kasnije umro je od srčanog udara.

Wyler je bio kratko u braku s Margaret Sullavan ( od 25.11.1934.g. do 13.3.1936.g.) da bi se kasnije oženio Margaret Tallichet 23.10.1938.g. do svoje smrti s kojom je imao četvero djece.

## Zanimljivosti

Wyler je zapamčen što su tri filma koje je on režirao osvojili nagrade Oscar za najbolji film, što je uspjelo još samo jednom redatelju (John Ford): *Ben-Hur*, *Najbolje godine naših života* i *Gđa. Miniver*. Postoje dvanestorica redatelj čija su po dva filma osvojila nagradu.

## Oscari - nagrade i nominacije

* 1937.g. nominacija *Dodsworth*
* 1940.g. nominacija *Orkanski visovi (engl. Wuthering Heights)*
* 1941.g. nominacija *Pismo (engl. The Letter)*
* 1942.g. nominacija *Male lisice (engl. The Little Foxes)*
* 1943.g. nagrada *Gđa. Miniver (engl. Mrs Miniver)*
* 1947.g. nagrada *Najbolje godine naših života (engl. The Best Years of Our Lives)*
* 1950.g. nominacija *Nasljednica (engl. The Heiress)''*
* 1952.g. nominacija  *Detektivska priča (engl. Detective Story)*
* 1954.g. nominacija *Praznik u Rimu (engl. Roman Holiday)*
* 1957.g. nominacija *Prijateljsko uvjeravanje (engl. Friendly Persuasion)*
* 1959.g. nagrada *Ben-Hur*
* 1966.g. nominacija *Kolekcionar (engl. The Collector)*

## Filmografija (kao redatelj)

* *The Liberation of L.B. Jones*
* *Funny Girl*
* *How to Steal a Million*
* *Kolekcionar (engl. The Collector)*
* *The Children's Hour*
* *Ben-Hur*
* *The Big Country*
* *Prijateljsko uvjeravanje (engl. Friendly Persuasion)*
* *The Desperate Hours*
* *Praznik u Rimu (engl. Roman Holiday)*
* *Carrie* (prema Theodore Dreiserovoj noveli *Sister Carrie*)
* *Detektivska priča (engl. Detective Story)*
* *Nasljednica (engl. The Heiress)''*
* *Najljepše godine naših života (engl. The Best Years of Our Lives)*
* *Thunderbolt*
* *The Memphis Belle: A Story of a Flying Fortress*
* *Gđa. Miniver (engl. Mrs Miniver)*
* *Male lisice (engl. The Little Foxes)*
* *Pismo (engl. The Letter)*
* *The Westerner*
* *Orkanski visovi (engl. Wuthering Heights)*
* *Jezebel*
* *Dead End*
* *Come and Get It*
* *Dodsworth*
* *These Three*
* *Barbary Coast* (bez priznanja, na filmu ga je zamijenio Howard Hawks)
* *The Gay Deception*
* *The Good Fairy*
* *Glamour*
* *Counsellor at Law*
* *Her First Mate*
* *Tom Brown of Culver*
* *A House Divided*
* *Hell's Heroes*
* *The Storm*
* *The Love Trap*
* *The Shakedown*
* *Anybody Here Seen Kelly?*
* *Thunder Riders*
* *Daze of the West*
* *Desert Dust*
* *The Border Cavalier*
* *The Horse Trader*
* *The Square Shooter*
* *The Phantom Outlaw*
* *Gun Justice*
* *The Home Trail*
* *The Ore Raiders*
* *The Lone Star*
* *Hard Fists*
* *The Haunted Homestead*
* *Galloping Justice*
* *Shooting Straight*
* *Blazing Days*
* *The Silent Partner*
* *Tenderfoot Courage*
* *Kelcy Gets His Man*
* *The Two Fister*
* *The Stolen Ranch*
* *Lazy Lightning*
* *Martin of the Mounted*
* *The Pinnacle Rider*
* *Don't Shoot*
* *The Fire Barrier*
* *Ridin' for Love*
* *The Gunless Bad Man*
* *Crook Buster*

## Vanjske veze

* William Wyler na sajtu IMDb
* Senses of Cinema: Great Directors Critical Database